***עח.***

**מחזיר גרושתו משנשאת** – עובר בלאו, ונקראת תועבה, אבל בניה כשרים.

**מצרי ואדומי** – המתגייר הוא דור ראשון. כל בניו הם דור שני וכולם אסורים.[[1]](#footnote-1)  
בני בניו הם דור שלישי ומותרים.  
אסורים לישראל עד סוף הדורות של הישראלים.[[2]](#footnote-2)  
**מצרי ראשון שנשא ישראלית או להפך** – הולכים אחר המצרי, ובניו אסורים.[[3]](#footnote-3)  
**מצרית מעוברת שנתגיירה** – בנה נחשב שני ובניו מותרין.  
**ממזר שנשא ישראלית או להיפך** – הולכים אחר הממזר וילדיהם אסורים.

**מצרי שני שנשא מצרית ראשונה** – לל"ק דריו"ח הולכים אחר האב ובנה שלישי ומותר.  
לל"ב דריו"ח אחר האם[[4]](#footnote-4) ובנה מצרי שני ואסור.  
**מצרי ראשון שנשא מצרית שניה** – לל"ק דריו"ח הבן שני, לל"ב הבן שלישי.  
**ממזר שנשא שפחה** – לכו"ע אחר האם, והוי הבן עבד שאינו ממזר.

**הפריש שתי חטאות לאחריות** – מתכפר באחת והשניה תרעה.[[5]](#footnote-5)  
**הפריש חטאת מעוברת וילדה** – לריו"ח יתכפר באחת והשניה תרעה.[[6]](#footnote-6)  
 למ"ד עובר ירך אמו, מתכפר באם והולד הולך למיתה.

**חציצה** – מן התורה רק רובו ומקפיד, או כולו אף שאינו מקפיד.  
**מעוברת שנתגיירה** – בנה א"צ טבילה, דהיינו רביתיה.[[7]](#footnote-7)

***עח:***

**שבעה אומות** – אסור להחיותן ואי אתה רשאי לקנותו בעבד.  
**אב משבעה אומות ואם משאר אומות או להיפך** – הולכים אחר הזכר בין להחמיר ובין להקל.

**מצרי ראשון שנשא עמונית** – הולכין אחר הפגום והולד אסור כמצרי שני.[[8]](#footnote-8)  
**עמוני שנשא מצרית ראשונה** – נולד זכר, אסור כעמוני, וממילא אסור גם בניו אחריו לעולם.  
 נולדה נקבה, אחר האם ואסורה כדין מצרית שניה.[[9]](#footnote-9)

**ממזרים** – עד עשרה דורות אסורים גם נקבות לכו"ע.  
**מדור עשירי** – למ"ד דון מינה ומינה, נקבות מותרות, וכ"פ ר"ל.[[10]](#footnote-10)  
 למ"ד דון מינה ואוקי באתרא, נקבות גם אסורות. וכ"פ מתניתין.[[11]](#footnote-11)  
**ממזר ידוע** – חי. **לא ידוע** – לא חי. **ידוע ולא ידוע** – חי רק עד ג' דורות.

**נתינים**[[12]](#footnote-12) – אסורין לעולם גם נקבות.

**עצירת גשמים** – משום ע"ז, ועוברי עבירה, ופוסקי צדקה ברבים ואין נותנים.  
**באשר משפטו שם פעלו**.[[13]](#footnote-13)   
כגון שאול שמחד גיסא נתבעו שלא הספידוהו כהלכה ומאידך גיסא נתבע על שגרם מיתת הגבעונים.

1. היה ס"ד להתיר את בנו השלישי. [↑](#footnote-ref-1)
2. היה ס"ד להתיר החל מהדור השלישי של מקבלי התורה. [↑](#footnote-ref-2)
3. זהו הכלל "הלך אחר הפסול שבהם", שנאמר כשצד אחד ישראל כשר, ונאמר בסמוך גם על ממזר וישראלית, להבדיל מהכלל "אחר הפגום שבהם" שנאמר כששני הצדדים גרים מאומות שונות וכדלהלן. ולהבדיל מאשר כששני הצדדים מאותה אומה כגון מצרי ראשון ושני דאז פליגי ב' לישני דריו"ח אי בתר אב או בתר אם ואינו ענין לשני הכללים. [↑](#footnote-ref-3)
4. ואף דריו"ח סבר עובר או ירך אמו, מ"מ הכי נפקא לן מאשר יוולדו, דתלוי באם. [↑](#footnote-ref-4)
5. ואין זו בכלל חטאת שכיפרו באחר דלמיתה, דההיא היינו שנאבדה חטאתו וכיפר באחרת ונמצאה ראשונה. [↑](#footnote-ref-5)
6. ומזה מוכח דס"ל לריו"ח עובר לאו ירך אמו ולכן הוי כמפריש לאחריות. [↑](#footnote-ref-6)
7. כלומר אף למ"ד לאו ירך אמו, וצריך טבילה לעצמו, ואף דכולו חצוץ ולא מהני אי הקפדה. [↑](#footnote-ref-7)
8. ואינה נחשבת עמונית דנקבות מותרות. כן משמע בגמרא דהדין אמת, אלא דלישנא דפגום שבשניהם לא אתי שפיר ולא לזה כוונת ריו"ח. [↑](#footnote-ref-8)
9. שאם היינו מטילים אותה אחר האב היתה עמונית ומותרת. ושני דינים אלו הם הכלל "אומות שנתגיירו הלך אחר הפגום שבשניהם". [↑](#footnote-ref-9)
10. כר"א בחולין קכ: וכ"ה בספרי. [↑](#footnote-ref-10)
11. וכשיטת רבי יהושע שם. [↑](#footnote-ref-11)
12. והם הגבעונים שקיבלום בימי יהושע ומקורם מז' אומות. ומבואר להלן דדוד גזר עליהם, ועי' תוס' להלן מדוע אינם אסורים מה"ת משום לא תתחתן בם דאמרינן לעיל דהיינו ז' אומות בגירותן. [↑](#footnote-ref-12)
13. במקום שדנים את האדם, שם מזכירין פועל צדקותיו. [↑](#footnote-ref-13)